Държавен вестник, бр. 32, 2012 г., стр. 33

БРОЙ  32	
Д Ъ Р Ж А В Е Н  В Е С Т Н И К 	
СТР.  33  
Програмата влиза в сила от датата на 
подписването и е валидна за срок три годи-
ни. При условие че нито една от страните не 
изрази в писмена форма по дипломатически 
път желанието си да прекрати действието на 
тази програма поне шест месеца преди изти-
чането є, срокът є се продължава временно до 
подписване на нова програма, но за период не 
по-дълъг от шест месеца след изтичането є.
Подписана в София на 13 февруари 2012 г., 
което съответства на 24.11.1390 г. по мюсюл-
манския слънчев календар, в два оригинални 
екземпляра, всеки един на български, персий-
ски и английски език, в 5 раздела и 44 члена, 
като всички текстове са еднакво автентични. 
В случай на различия в тълкуването валиден 
е английският текст.
За правителството на	
 За правителството на
Република България: 	
 Ислямска република
Вежди Рашидов,	
Иран:
министър на	
Голамреза Багери,
културата	
извънреден и пълномо-
	
щен посланик на Иран 
	
в Република България
4062
МЕМОРАНДУМ
за сътрудничество в областта на европейска-
та и евро-атлантическата интеграция между 
правителството на Република България и 
правителството на Грузия
(Одобрен с Решение № 248 от 29 март 2012 г. 
на Министерския съвет. В сила от 1 април 
2012 г.)
Правителството на Република България 
и правителството на Грузия, наричани по-
нататък страни,
Ръководейки се от духа и разпоредбите 
на Договора за приятелски отношения и съ-
трудничество между Република България и 
Република Грузия от 19 януари 1995 г., 
Отчитайки силните връзки между страните, 
общите им ценности и тяхната решимост да 
укрепват отношенията, установени в миналото 
чрез Меморандума за сътрудничество в об-
ластта на европейската и евро-атлантическата 
интеграция от 2004 г., 
Отбелязвайки високото ниво и резулта-
тите от сътрудничеството в Организацията 
на обединените нации, Организацията за 
сигурност и сътрудничество в Европа, в рам-
ките на Съвета на Европа, Организацията за 
Черноморско икономическо сътрудничество 
и други международни организации и реги-
онални форуми, 
Стремейки се да насърчат по-нататъшното 
развитие на отношенията и да продължат да 
укрепват непрекъснатото сътрудничество в 
областите от взаимен интерес в сферата на ев-
ропейската и евро-атлантическата интеграция,
Признавайки европейските аспирации на 
Грузия на основата на чл. 49 от Договора за 
Европейския съюз, 
Вземайки предвид членството на Бълга-
рия в Европейския съюз и Споразумението 
за партньорство и сътрудничество между 
Грузия и Европейските общности и техните 
страни членки, 
Отчитайки водените преговори по сключ-
ването на Споразумение за асоцииране между 
Грузия и ЕС, както и преговорите по устано-
вяването на Дълбока и всеобхватна зона за 
свободна търговия,
Отбелязвайки членството на Република 
България в Организацията на Северноатлан-
тическия договор и последователната подкрепа 
от страна на Република България като държа-
ва – член на НАТО, за стратегическата цел на 
Грузия да се присъедини към Организацията 
на Северноатлантическия договор,
Припомняйки решението от срещата на 
най-високо равнище на НАТО през 2008 г. в 
Букурещ, че Грузия ще стане член на Алианса,
Признавайки централната роля на Комиси-
ята НАТО – Грузия и Годишната национална 
програма за направляване на процеса, чието 
начало бе поставено на Срещата на върха в 
Букурещ,
Заявявайки отново твърдата подкрепа на 
Република България за териториалната ця-
лост и суверенитет на Грузия в рамките на 
международно признатите є граници, 
се споразумяха за следното:
Член 1
Страните потвърждават готовността си да 
продължат своето активно сътрудничество 
в рамките на Организацията за сигурност 
и сътрудничество в Европа и ще направят 
всичко възможно за укрепване ролята на 
ОССЕ в мирното урегулиране на конфликта 
на територията на Грузия, както и на други 
конфликти в района, обхванат от ОССЕ.
Страните поемат ангажимента да насърча-
ват сътрудничеството помежду си в областта 
на европейската и евро-атлантическата инте-
грация, насочено към оказване на подкрепа 
за достигане на най-високото възможно ниво 
на интеграция на Грузия в ЕС, както и оказ-
ване на подкрепа за бъдещото членство на 
Грузия в НАТО.
Член 2
Страните ще си сътрудничат за подпома-
гане на дейността, насочена към по-пълно 
използване на възможностите за Грузия в 
рамките на Източното партньорство.
Член 3
Страните ще си сътрудничат в областта на 
европейската интеграция и по-специално за: